Source: https://praca24.sk/ochrana-osobn%C3%BDch-%C3%BAdajov
Timestamp: 2020-07-11 01:48:06+00:00
Document Index: 7691187

Matched Legal Cases: ['čl. 9', '§ 16', 'čl. 9', '§ 16', 'čl. 13', '§ 19', 'čl. 14', '§ 20']

Ochrana osobných údajov | Práca, ponuka práce, zamestnanie, voľné pracovné miesta a brigády.
Manipulant skladník/VZV Bratislava. Náborový bonus! Ubytovanie! Mesačná mzda 1100,-€!
Manipulačný pracovník v logistike.
Pravidlá pre spracúvanie osobných údajov www.temposro.eu
Spoločnosť Tempo, spol. s r.o. má dlhodobú tradíciu v oblasti poskytovania služieb subjektom pôsobiacim na trhu práce. Cieľom spoločnosti Tempo, spol. s r.o. je zabezpečenie personálnej stability, zvyšovanie kvality poskytovaných služieb, rozvoj korektných vzťahov s partnerskými organizáciami a rozvoj dobrého mena spoločnosti.
Presadenie týchto záujmov je závislé od neustáleho zvyšovania úrovne riadenia, kvality a efektívnosti poskytovaných služieb, kde uplatňujeme najnovšie postupy podporované informačnými technológiami. Uvedomujeme si, že neoddeliteľnou súčasťou ich používania je atribút bezpečnosti a ochrany osobných údajov.
V spolupráci s odborníkmi sme na ochranu dôležitých aktív spadajúcich do vnútornej bezpečnosti aplikovali bezpečnostné opatrenia, ktoré prispôsobujeme najnovším poznatkom a potrebám spoločnosti. Použili sme také technické a organizačné opatrenia, ktorých cieľom je:
Spoločnosť Tempo, spol. s r.o. spracúva osobné údaje dotknutých osôb výlučne v súlade so zákonom č. 18/2018 Z.z. o ochrane osobných údajov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov. Spoločnosť Tempo, spol. s r.o. je prevádzkovateľom osobných údajov.
Tempo, spol. s r.o. vydáva tento dokument, ktorý v sebe zahŕňa základné zásady spracúvania osobných údajov pri poskytovaní služieb prostredníctvom internetovej stránky www.tempospol.eu (ďalej len „webová stránka). Tempo, spol. s r. o. si vyhradzuje právo na zmenu a doplnenie tohto dokumentu, pričom o zmenách bezodkladne informuje svojich obchodných partnerov formou zverejnenia zmien na webovej stránke s uvedením dátumu, od ktorého tieto zmeny nadobúdajú platnosť. Všetky práva výslovne neupravené v tomto dokumente sa riadia Všeobecnými obchodnými podmienkami Tempo, spol. s r. o. a platnými právnymi predpismi Slovenskej republiky.
Prevádzkovateľ je právnická osoba, ktorá sama alebo spoločne s inými určí účely a prostriedky spracúvania osobných údajov; v prípade, že sa účely a prostriedky tohto spracúvania stanovujú v práve Únie alebo v práve členského štátu, možno prevádzkovateľa alebo konkrétne kritériá na jeho určenie určiť v práve Únie alebo v práve členského štátu;
Objednávateľ je fyzická alebo právnická osoba, orgán verejnej moci, agentúra alebo iný subjekt, ktorý spracúva osobné údaje v mene prevádzkovateľa;
Uchádzač je fyzickou alebo právnickou osobou, ktorá využíva alebo plánuje využívať služby poskytované na webovej stránke; Uchádzačom je aj fyzická osoba, ktorá uchádza o zamestnanie.
Životopis je zhrnutie osobných údajov o Uchádzačovi o prácu.
Databáza životopisov je databázou obsahujúcou Životopisy vytvorené a/alebo zverejnené Uchádzačmi o prácu.
Služby predstavujú produkty, ktoré Tempo, spol. s r. o. poskytuje Objednávateľom a Uchádzačom o prácu prostredníctvom webovej stránky. Medzi Služby poskytované Uchádzačom o prácu z hľadiska spracovania osobných údajov patrí: možnosť prostredníctvom webovej stránky odpovedať resp. reagovať na zverejnenú pracovnú ponuku alebo krátkodobú brigádu, vytvoriť/uložiť si a sprístupniť/poskytnúť Životopis v Databáze životopisov, posielať vyhovujúce pracovné ponuky e-mailom, odporučiť ponuku známemu, komunikovať vo fóre práce, žiadať o referenciu prostredníctvom webovej stránky. Medzi Služby poskytované Objednávateľovi z hľadiska spracovania osobných údajov patrí: zverejniť pracovnú ponuku, získať prístup do databázy životopisov.
4. Spracovanie osobných údajov pri poskytovaní služieb na webovej stránke
Medzi Služby poskytované Uchádzačom o prácu patrí možnosť prostredníctvom on-line formulára vyplneného na webovej stránke vytvoriť si Životopis a sprístupniť/poskytnúť ho v databáze životopisov Objednávateľom spoločnosti Tempo spol. s r.o..
Životopisy uložené v Databáze životopisov obsahujú údaje, ktoré sa podľa Nariadenia a Zákona považujú za Osobné údaje. Preto tieto Osobné údaje môžu byť spracované iba so súhlasom Dotknutej osoby. Dotknutá osoba pred uložením Životopisu vyhlasuje, že všetky ňou uvedené Osobné údaje sú pravdivé, a následne dáva svoj súhlas spoločnosti Tempo, spol. s r.o. na spracovanie svojich Osobných údajov.
Účelom spracovania Osobných údajov je poskytnutie pomoci Dotknutej osobe ako Uchádzačovi o prácu nájsť si vhodnú pracovnú príležitosť. Tempo, spol. s r.o. na základe súhlasu Dotknutej osoby a za účelom uvedeného v predchádzajúcej vete je oprávnená Osobné údaje uvedené v Životopise Dotknutej osoby sprístupniť/poskytnúť svojím Objednávateľom.
Osobné údaje uvedené v Životopise Dotknutej osoby sa sprístupňujú/poskytujú Objednávateľom v rámci počítačovej siete internet prostredníctvom webovej stránky, a to v trvaní 6 mesiacov odo dňa udelenia súhlasu na spracovanie osobných údajov. Po ukončení vyššie uvedenej doby budú Osobné údaje uvedené v Životopise neprístupné a uchované v Databáze Životopisov pre prípad ich opätovného sprístupnenia/poskytnutia Dotknutou osobou.
Po uplynutí 3 ročného obdobia odo dňa posledného prihlásenia Záujemcu o prácu do svojej registrácie vytvorenej na Internetovej stránke www.profesia.sk budú údaje v Databáze životopisov definitívne anonymizované a ďalej využívané výlučne pre štatistické účely. Sprístupnenie/Poskytnutie životopisu je na základe rozhodnutia Dotknutej osoby možné kedykoľvek ukončiť a obnoviť. Na základe písomnej žiadosti Dotknutej osoby je Profesia CZ, spol. s r.o. povinná Osobné údaje definitívne vymazať.
Životopisy uložené v Databáze životopisov zahŕňajú: minimálne jeden kontaktný údaj (e-mail alebo telefón), najvyššie dosiahnuté vzdelanie, určenie pracovnej oblasti a pracovnej pozície, o ktorú má záujem, určenie lokality, v ktorej hľadá prácu, požadovaný druh pracovného pomeru, určenie pohlavia (výlučne pre účely štatistického spracovania). Uvedenie ďalších údajov v Životopise je na výlučnom rozhodnutí dotknutého Záujemcu o prácu; spoločnosť Profesia, spol. s r.o. uvedenie ďalších údajov nepožaduje. Profesia, spol. s r.o. v žiadnom prípade nepožaduje od Záujemcu o prácu uvedenie údajov spadajúcich do osobitnej kategórie osobných údajov definovanej v čl. 9 Nariadenia alebo § 16 Zákona.
Medzi Služby poskytované Záujemcom o prácu patrí aj možnosť odpovedať resp. reagovať na pracovnú ponuku alebo krátkodobú brigádu zverejnenú na Internetovej stránke. Pracovné ponuky a krátkodobé brigády zverejňujú Obchodní partneri. Záujemca o prácu je oprávnený reagovať na Pracovnú ponuku/Krátkodobú brigádu zverejnenú na Internetovej stránke. Profesia, spol. s r.o. archivuje odpovede odoslané Záujemcami o prácu na pracovné ponuky zverejnené na Internetovej stránke.
Odpovede na Internetovej stránke zverejnených pracovných ponúk archivované spoločnosťou Profesia, spol. s r.o. obsahujú údaje, ktoré sa podľa Nariadenia a Zákona považujú za Osobné údaje. Preto tieto Osobné údaje môžu byť spracované iba so súhlasom Dotknutej osoby. Dotknutá osoba pred odoslaním svojej odpovede resp. reakcie na pracovnú ponuku alebo krátkodobú brigádu vyhlasuje, že všetky ňou uvedené údaje sú pravdivé, a následne dáva svoj súhlas na spracovanie svojich Osobných údajov spoločnosti Profesia, spol. s r.o. a jej Obchodnému partnerovi, ktorý predmetnú pracovnú ponuku zverejnil.
Účelom spracovania Osobných údajov je poskytnutie pomoci Dotknutej osobe ako Uchádzačovi o prácu nájsť si vhodnú pracovnú príležitosť. Súhlas je daný na dobu určitú po dobu 3 rokov. Po období 3 rokov budú Osobné údaje anonymizované a ďalej využívané výlučne pre štatistické účely. V rámci uvedeného obdobia Uchádzač o prácu má možnosť prostredníctvom svojej registrácie vytvorenej na webovej stránke pracovať (prezerať, opäť využívať, znova poslať, atď.) s odpoveďami resp. reakciami, ktoré poslal Objednávateľom.
Odpovede na webovej stránke zverejnenú pracovnú ponuku resp. krátkodobú brigádu zahŕňajú: minimálne jeden kontaktný údaj (e-mail alebo telefón), najvyššie dosiahnuté vzdelanie, určenie pohlavia (výlučne pre účely štatistického spracovania). Uvedenie ďalších údajov v odpovedi resp. reakcii na pracovnú ponuku alebo krátkodobú brigádu je na výlučnom rozhodnutí dotknutého Uchádzača o prácu; spoločnosť Tempo, spol. s r.o. uvedenie ďalších údajov nepožaduje a v žiadnom prípade nepožaduje od Uchádzača o prácu uvedenie údajov spadajúcich do osobitnej kategórie osobných údajov definovanej v čl. 9 Nariadenia alebo § 16 Zákona.
Dotknutá osoba prostredníctvom webovej stránky pošle Objednávateľovi svoj životopis spolu prílohami a prostredníctvom webovej stránky dáva Objednávateľovi súhlas na spracúvanie osobných údajov za účelom zaradenia do výberového procesu pre daného Objednávateľa. Výberový proces predstavuje nie len proces pre výber zamestnanca pre zverejnenú pracovnú pozíciu, ale možnosť Objednávateľa v priebehu trojročného obdobia od udelenie súhlasu spracúvať osobné údaje uchádzača, a v prípade osloviť ho pre výberové konanie pre inú vhodnú pracovnú pozíciu.
Pri poskytovaní služieb spoločnosť Tempo, spol. s r.o. aj Objednávateľ majú postavenie Prevádzkovateľa, konajú voči dotknutej osobe samostatne a vo vlastnom mene. Týmto nie je dotknuté právo Uchádzača o prácu ako dotknutej osoby uplatniť svoje práva podľa Nariadenia alebo Zákona u každého prevádzkovateľa a voči každému prevádzkovateľovi.
Účelom spracúvania osobných údajov pre Objednávateľov je „Nájsť vhodného uchádzača o prácu“. Objednávateľ osobné údaje získané prostredníctvom webovej stránky nie je oprávnený využívať pre iný účel.
Tempo spol. s r.o. prostredníctvom webovej stránky poskytne informácie podľa čl. 13 Nariadenia a § 19 Zákona dotknutým osobám. Pričom právnym základom spracúvania osobných údajov pre Tempo, spol. s r.o. je súhlas dotknutej osoby.
Objednávateľ po získaní osobných údajov je povinní podľa čl. 14 Nariadenia a § 20 Zákona plniť svoju oznamovaciu povinnosť voči dotknutej osobe.
Posielať vyhovujúce pracovné ponuky e-mailom
Medzi Služby poskytované Uchádzačom o prácu patrí aj možnosť prostredníctvom webovej stránky vytvoriť „filter“ pre posielanie pracovných ponúk. Prostredníctvom tejto Služby Uchádzač o prácu má možnosť určiť si vyhľadávacie kritéria pre pracovné ponuky zverejnené Objednávateľmi na webovej stránke. Tieto pracovné ponuky sa následne posielajú na e-mailovú adresu uvedenú Uchádzačom o prácu.
Vzhľadom na skutočnosť, že podľa Nariadenia a Zákona e-mailová adresa môže byť osobným údajom je nevyhnutné, aby Dotknutá služba pred aktiváciu „filtra“ poskytol súhlas so spracúvaním osobných údajov; spracúvanie osobných údajov v rozsahu e-mailovej adresy je technicky nevyhnutné pre poskytovanie tejto služby. Súhlas je daný na dobu určitú po dobu 3 rokov.
Služba - Posielať vyhovujúce pracovné ponuky e-mailom sa aktivuje prostredníctvom registrácie vytvorenej na webovej stránke.
Cookies – sú malé súbory, ktoré sa sťahujú do zariadenia (počítač, tablet, mobilný telefón atď.) počas používania Internetovej stránky. Prevádzkovateľ pomocou cookies skúma účinnosť webovej stránky. Cookies vo všeobecnosti nemajú žiadne informácie slúžiace na identifikáciu jednotlivých osôb, ale namiesto toho sa používajú na identifikáciu prehliadača na konkrétnom zariadení. Cookies môžu byť dočasné alebo trvalé, ktoré zostanú v zariadení aj po zatvorení prehliadača po dobu uvedenú v cookie.
Tieto trvalé cookies môžu byť kontrolované pri každej návšteve webovej stránky. Informácie, ktoré zhromažďujeme prostredníctvom webovej stránky, zahŕňajú: typ prehliadača, internetovú adresu, z ktorej sa pripojil na webovú stránku, operačný systém zariadenia, IP adresa zariadenia. Pre zobrazovanie relevantnejších reklám sú niektoré cookies stanovené reklamným systémom tretích strán, ako je Google Adsense. Toto je možné vypnúť v účte Google. Počítač je možné nastaviť tak, aby cookies odmietal, aj keď v takom prípade je možné, že niektoré funkcie stránky nebudú funkčné.
Pri používaní webovej stránky majú možnosť uviesť a zverejniť kontaktné údaje svojich zamestnancov v rozsahu: meno, priezvisko, e-mailová adresa, telefónne číslo, pracovné zaradenie. V zmysle Nariadenia a Zákona sa jedná o údaje, ktoré prevádzkovateľ, ktorý je zamestnávateľom dotknutej osoby, je oprávnený poskytovať alebo, ak je to potrebné v súvislosti s plnením pracovných povinností, služobných povinností alebo funkčných povinností dotknutej osoby.
Poskytovanie osobných údajov alebo zverejnenie osobných údajov nesmie narušiť vážnosť, dôstojnosť a bezpečnosť dotknutej osoby. Tieto údaje budú spracúvané najdlhšie 2 roky od doručenia poslednej objednávky Objednávateľa, po tomto období údaje budú definitívne vymazané.
Dotknutá osoba je oprávnená požiadať spoločnosť Tempo, spol. s r.o. o výmaz svojich osobných údajov. Všetky súhlasy na spracúvanie osobných údajov poskytnuté Spoločnosti Tempo, spol. s r.o. sú odvolateľné. Vašu žiadosť pošlite na e-mailovú adresu: info@temposro.eu
Dozorným orgánom je Úrad na ochranu osobných údajov SR. Dotknutá osoba je oprávnená podať sťažnosť na dozorný orgán. V prípade otázok prosím kontaktovať zodpovednú osobu za spracúvanie osobných údajov: Ján Rafaj, právne oddelenie Tempo, spol. s.r.o., e-mail: info@temposro.eu
V Dubnici nad Váhom, dňa 12.09.2018
Ján Rafaj, konateľ spoločnosti Tempo, spol. s r.o.